wubjeŕ se rěc nimski dolnoserbski górnoserbski
wopisanje
Dohlad do žiwjenja njewšědneje Serbowki a hudźbnicy Lubiny Holanec-Rawpoweje (1927–1964) skića wobrazowa biografija »Wuměłča na pišćelach«, kiž je napisał a zestajał Achim Brankačk. Lubina Holanec-Rawpowa bě wuznamna hudźbnica mjez horstku serbskich interpretow a organistka »swětoweje sławy«. Přez jeje zažnu smjerć je była bórze pozabyta a mało wobkedźbowana. Achim Brankačk je z wosobinskich listow, njewozjewjenych fotow a dalšich dokumentow zestajał jimacy žiwjenjopis Lubiny Holanec-Rawpoweje, kotraž njebě jenož hudźbnica, ale tež mandźelska a mać. Předležaca biografija chce trajnje na wuměłču dopominać a dźěl serbskich hudźbno-kulturnych stawiznow wobswětlić.
szl_Latn hrv_Latn szl_Latn